
ie se se 


(alcătuit de ucenicul său, monahul Ioanichie Părăială) 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm gre- 
şiților noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca Să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Pe sihastrul cel mare al Bisericii lui Hristos, pe povăţuitorul cel duhovnicesc al 
monahilor şi pe odrasla cea din Moldova răsărită, veniţi toţi bine credincioşii cre- 
ştini să-l lăudăm şi cu dragoste să-i cântăm: Bucură-te, Sfinte prea cuvioase pă- 
rinte loan cel nou de la Hozeva! 


Icosul 1 
Făcătorul Îngerilor şi al oamenilor, Dumnezeu Atotţiitorul, te-a ales dintru început 
să părăseşti toate cele deşarte ale lumii acesteia şi rănindu-ţi inima cu dumnezeia- 


sca dragoste, la limanul cel de mântuire al sihăstriei ai alergat, pentru care minu- 
nându-ne strigăm ţie: 

Bucură-te, că din pruncie pe Dumnezeu ai iubit; 

Bucură-te, că pentru dragostea Lui, de cele deşarte ai fugit; 

Bucură-te, că din părinţii credincioşi Maxim şi Ecaterina ai răsărit; 
Bucură-te, că la Sfântul Botez, numele Sfântului prooroc Ilie, ai primit; 
Bucură-te, că de mic ai rămas orfan de părinţi; 

Bucură-te, că Maria, bunica ta te-a îngrijit, 

Bucură-te, că ea ţi-a fost o vreme ocrotitoare pământească; 

Bucură-te, că te-a învăţat din pruncie sfânta credinţă creştinească; 
Bucură-te, că grea ţi-a fost copilăria; 

Bucură-te, că te-a ajutat să câştigi veşnicia; 

Bucură-te, Sfinte prea cuvioase părinte loan cel nou de la Hozeva! 


Condacul 2 

Urmând şcolile vremii în sat şi înstrăinat de cei cunoscuţi ai tăi, ai păstrat în suflet 
dorul după slujirea aleasă lui Hristos şi niciodată nu te-ai făcut părtaş jocurilor 
copilăreşti, ci totdeauna cântai din inimă lui Dumnezeu: Aliluia! 


Icosul 2 

Murind bunica ta, singura mângâiere pământească, pe când aveai abia zece ani, de 
minunată vedenie te-ai învrednicit în ziua Învierii, văzând în Sfântul Altar al Bise- 
ricii pe Domnul lisus Hristos Înviat, pentru care auzi de la noi unele ca acestea: 
Bucură-te, căci fiind curat cu inima, pe Hristos Dumnezeu Îl vedeai; 

Bucură-te, că la mormântul părinților, să aprinzi lumânări, adeseori mergeai; 
Bucură-te, că singur în casă ai locuit; 

Bucură-te, că mângâiere, întărire şi nădejde în Domnul ai aflat; 

Bucură-te, că tainic lucrător al rugăciunii lui lisus din copilărie te-ai arătat; 
Bucură-te, că inima nu ţi-ai lipit de cele de jos, trecătoare; 

Bucură-te, că pe Maica Domnului ţi-ai luat ocrotitoare; 

Bucură-te, că în taina singurătăţii, linişte ai aflat; 

Bucură-te, că în voia lui Dumnezeu, te-ai lăsat; 

Bucură-te, Sfinte prea cuvioase părinte loan cel nou de la Hozeva! 


Condacul 3 

După ce ai terminat clasele primare în satul natal din comuna Hodoriştea, apoi 
Gimnaziul la Lipcani şi Liceul la Cernăuţi, ţi-ai destăinuit gândul arhimandritului 
Eugen Laiu, că vrei să te călugăreşti şi să cânţi neîncetat lui Dumnezeu: Aliluia? 


Icosul 3 


Renunţând la toate cele deşarte pentru dragostea lui Hristos, te-ai închinat Sfintelor 
moaşte ale Sfântului mucenic loan cel nou de la Suceava, apoi ţi-ai urmat drumul 
la Sfânta Mânăstire Neamţ, pentru care auzi şi de la noi unele ca acestea: 
Bucură-te, prea fericite suflet de Dumnezeu iubit; 

Bucură-te, că episcopul Nicodim Munteanu te-a primit; 

Bucură-te, că la bolnavi cu ascultarea rânduit ai fost; 

Bucură-te, că învățând şi meşteşugul doctoricesc la mulţi erai de folos; 

Bucură-te, că mult te minunai de toată zidirea lui Dumnezeu iubit; 

Bucură-te, că ziua şi noaptea vorbeai cu Tatăl Ceresc, necontenit; 

Bucură-te, că pentru citirea cărților de folos, mare râvnă aveai; 

Bucură-te, că Biserica, oamenii şi cărțile mult iubeai; 

Bucură-te, Sfinte prea cuvioase părinte loan cel nou de la Hozeva! 


Condacul 4 

După tunderea în monahism cu numele marelui Botezător loan, vedem dumne- 
zeiasca purtare de grijă faţă de tine, prea cuvioase, că vei sihăstri în locurile unde 
s-a nevoit şi a cântat şi el lui Dumnezeu: Aliluia! 


Icosul 4 

Precum oarecând Avraam a plecat din patria şi dintre rudeniile sale, aşa şi tu prea 
cuvioase ai plecat din Moldova la Sfintele Locuri, pentru care îţi grăim: 
Bucură-te, că te-ai făcut următor patriarhilor cu credinţa; 

Bucură-te, că te-ai asemănat Sfinţilor cu nevoinţa; 

Bucură-te, cu Avraam ascultătorul; 

Bucură-te, cu lacob de Dumnezeu văzătorul; 

Bucură-te, cel fără de răutate ca Moise; 

Bucură-te, cel plin de blândeţe ca David; 

Bucură-te, că răbdător ca lov te-ai arătat; 

Bucură-te, căci cu îndrăzneală ca Botezătorul, fărădelegea ai mustrat; 
Bucură-te, ca un prooroc văzător de cele viitoare; 

Bucură-te, că la Locurile Sfinte te-ai închinat cu ardoare; 

Bucură-te, Sfinte prea cuvioase părinte loan cel nou de la Hozeva! 


Condacul 5 
La stăruinţele prea fericitului întru pomenire patriarh al Sfintei Cetăți a lerusali- 
mului Damianos, ai fost primit în obştea Sfântului Sava unde cântai lui Dumne- 
zeu: Aliluia! 


Icosul 5 


Grele au fost încercările şi ascultările la care ai fost rânduit, prea cuvioase, însă cu 
darul lui Hristos, pe care de-a pururi îl aveai în inimă, le-ai împlinit cu dragoste pe 
toate, auzind de la noi unele ca acestea: 

Bucură-te, prea cuvioase părinte Ioane; 

Bucură-te, următor Sfântului Sava în canoane; 

Bucură-te, căci cu Antonie te-ai asemănat în sfințire; 

Bucură-te, că ai râvnit şi marelui Arsenie; 

Bucură-te, că de toţi părinţii bolnavi erai căutat; 

Bucură-te, căci cu Sfântul Sisoe cel mare la fapte te-ai asemănat; 

Bucură-te, mângâietorul pelerinilor creştini ce te căutau; 

Bucură-te, că pentru multa ta milostivire, “doctorul mânăstirii” toţi îţi ziceau; 
Bucură-te, că prin minunea şi cu ajutorul Maicii Domnului ai scăpat de atacul be- 
duinilor; 

Bucură-te, că toate le săvârşeai ca pentru Dumnezeul creştinilor; 

Bucură-te, Sfinte prea cuvioase părinte loan cel nou de la Hozeva! 


Condacul 6 
Râvnind vieţii sihăstreşti, ai luat binecuvântare de la ieroschimonahul Sava pentru 
a pleca în pustiul Qumran să-i cânţi lui Dumnezeu: Aliluia? 


Icosul 6 

Puţină a fost petrecerea ta aici deoarece au năvălit beduinii cu vitele şi a trebuit să 
pleci la Peştera Calomona din Valea Iordanului, pentru care îţi strigăm aşa: 
Bucură-te, că liniştea ai căutat; 

Bucură-te, că de atacul unei hiene, prin mare minune ai scăpat; 

Bucură-te, că răului prin fuga de el, te-ai împotrivit; 

Bucură-te, că nu departe de Mânăstirea Sfântului Gherasim de la lordan te-ai ne- 
voit; 

Bucură-te, că mari greutăţi şi aici ai îndurat; 

Bucură-te, că alt ucenic ai primit în Peştera Calomona, unde te-au aşezat; 
Bucură-te, că de aceeaşi râvnă şi dragoste te mistuiai; 

Bucură-te, că mult Valea lordanului cântai; 

Bucură-te, că de grea boală a pântecului ai fost lovit; 

Bucură-te, căci şi aşa bolnav, pravila şi canoanele le-ai împlinit; 

Bucură-te, Sfinte prea cuvioase părinte loan cel nou de la Hozeva! 


Condacul 7 
Chinuitoare ţi-a fost boala de un an şi jumătate, încât ai slăbit până la totală isto- 
vire, dar cu veselă faţă cântai lui Dumnezeu: Aliluia! 


Icosul 7 

Când şi în Ţara Sfântă pârjolul războiului s-a abătut, fost-ai închis cu italienii şi cu 
germanii într-un lagăr timp de aproape un an, pentru care auzi acestea: 
Bucură-te, că ispitele nu te-au spăimântat; 

Bucură-te, că pentru dragostea lui Hristos le-ai răbdat; 

Bucură-te, că în scârbele vieţii te-ai întărit în cugetul tău; 

Bucură-te, că în necazuri şi suferinţe cereai ajutorul lui Dumnezeu; 
Bucură-te, că slăbit de boala stomacului nădejdea o aveai sus; 
Bucură-te, că din lagăr ai scăpat, cu puterea lui lisus; 

Bucură-te, că din nou în Lavra Sfântului Sava ai fost primit; 
Bucură-te, că în aceleaşi ascultări ai fost rânduit; 

Bucură-te, că la Mânăstirea Sfântului Teodosie ai ajuns; 

Bucură-te, că vindecarea în suferinţe, ai primit de sus; 

Bucură-te, Sfinte prea cuvioase părinte loan cel nou de la Hozeva! 


Condacul 8 
Invrednicindu-te să fu hirotonit diacon şi preot la Sfântul Mormânt al Domnului 
lisus, pentru a putea pleca în pustie, cu mulţumită ai cântat lui Dumnezeu: Aliluia! 


Icosul 8 

Mare ţi-a fost bucuria când ai ajuns la loc de linişte ca egumen la Schitul românesc 
de la Iordan, unde fiind numai cu ucenicul tău, te rugai şi pentru ţara şi poporul 
nostru, pentru care auzi de la noi unele ca acestea: 

Bucură-te, că Sfintele slujbe la Schitul românesc le săvâşeai cu credinţă; 

Bucură-te, că aspră şi grea ţi-a fost lupta în nevoinţă; 

Bucură-te, că cinci ani aici la Schit te-ai nevoit; 

Bucură-te, că de aici în pustiul Hozeva ai călătorit; 

Bucură-te, că mare dor de singurătate te-a mistuit; 

Bucură-te, că în Mânăstirea Sfântul Gheorghe Hozevitul, un an de zile ai petrecut; 
Bucură-te, că mereu desăvârşita linişte o căutai; 

Bucură-te, că prin sudorile sihăstriei, cărbunii patimilor îi stingeai; 

Bucură-te, Sfinte prea cuvioase părinte loan cel nou de la Hozeva! 


Condacul 9 

Prin purtarea de grijă a Bunului Dumnezeu şi a prea curatei Sale Maici, ai ajuns la 
loc de linişte şi reculegere desăvârşită, în peştera unde pustnicise şi Sfânta Ana, 
mama Născătoarei de Dumnezeu, cântând cu bucurie: Aliluia! 


Icosul 9 


Pentru totdeauna ai zăvorât dorinţa plecării din acest loc binecuvântat până la sfâr- 
şitul vieţii, petrecând în aspră nevoinţă, pentru care auzi de la noi aşa: 
Bucură-te, văzătorule de vedenie dumnezeiască; 

Bucură-te, locaş de lumină cerească; 

Bucură-te, că lumi răstignindu-te, jertfă Domnului te-ai adus; 
Bucură-te, că ai fost pildă de mântuire către Patria cea de sus; 
Bucură-te, temelie neclintită a pustniceştilor strădanii; 

Bucură-te, aleasă floare din văile Iordanului; 

Bucură-te, mare sihastru şi de monahi povăţuitor; 

Bucură-te, al Fecioarei ales păzitor; 

Bucură-te, slujitor al PreaSfintei Fecioare neclintit; 

Bucură-te, că prin iconomie de sus, preoția ai primit; 

Bucură-te, Sfinte prea cuvioase părinte loan cel nou de la Hozeva! 


Condacul 10 
Fiind cu anevoie de ajuns la acest minunat loc pustnicesc, primeai la peşteră doar 
suflete sincere de mântuire şi le povăţuiai să cânte lui Dumnezeu: Aliluia! 


Icosul 10 

De aducere aminte de moarte, de ziua Judecăţii şi de Jertfa Sfântă a Milostivului 
Hristos, îi povăţuiai pe toţi ucenicii, de la care auzi unele ca acestea: 
Bucură-te, părinte loane, cugetător smerit; 

Bucură-te, că împreună cu Vasile cel mare la moarte ai gândit; 

Bucură-te, ca loan Gură de Aur, iscusit vorbitor; 

Bucură-te, cu Sfântul Grigore, împreună liturghisitor; 

Bucură-te, cu Îngerii vieţuitor; 

Bucură-te, de Hristos, purtătorule; 

Bucură-te, păzitor fierbinte al făgăduinţelor călugărești; 

Bucură-te, împlinitor cu scumpătate al canoanelor soborniceşti; 

Bucură-te, împreună cu Nicodim Aghioritul, al dreptei credinţe apărătorule; 
Bucură-te, al Sfintei tradiţii patristice, cu mare sfinţenie păstrător; 
Bucură-te, Sfinte prea cuvioase părinte loan cel nou de la Hozeva! 


Condacul 11 

Văzând vieţuirea ta cea îngerească, în Peştera Sfintei Ana, cade-se nouă a ne schi- 
mba viaţa cea păcătoasă şi început bun să cerem de la Dumnezeu, cântându-l: 
Aliluia! 


Icosul 11 


Mare mâgâiere au aflat toţi fraţii români aflaţi în pribegia vieţii, celei trecătoare pe 
la Locurile Sfinte, la Schitul românesc de la Iordan şi peştera prea cuvioşiei tale, 
părinte Ioane, de la care auzi unele ca acestea: 

Bucură-te, odor de preţ al Bisericii creştineşti; 

Bucură-te, fierbinte rugător pentru toţi creştinii Ţării Româneşti; 

Bucură-te, podoaba cea aleasă a preoţilor celor cuvioşi; 

Bucură-te, tărie cu ajutorul celor neputincioşi; 

Bucură-te, că mare vedenie cerească înainte de moarte ţi s-a arătat; 

Bucură-te, că pentru nevoinţe, la mari descoperiri te-ai ridicat; 

Bucură-te, mirul cel cu bună mireasmă al harului ceresc; 

Bucură-te, doritor de mântuire neamului românesc; 

Bucură-te, la Judecătorul Hristos, apărătorule; 

Bucură-te, mărgăritar ceresc al neamului nostru luminătorule; 

Bucură-te, Sfinte prea cuvioase părinte loan cel nou de la Hozeva! 


Condacul 12 

Uimitoare a fost plecarea ta din viaţa pământească, căci trimişi au fost toți sfinţii, 
cărora le-ai scris cântări, să-ţi însoţească sufletul la Ceruri, pe care îi binecuvântai, 
în ziua adormirii tale şi cântau cu toţii lui Dumnezeu: Aliluia! 


Icosul 12 

Întrega Biserică dreptmăritoare a Răsăritului se bucură de sfințenia vieţii tale, prea 
cuvioase părinte Ioane şi de chipul cel prea minunat al prea slăvirii Sfintelor tale 
moaşte, pentru care auzi de la toată creştinătatea ortodoxă unele ca acestea: 
Bucură-te, cel ce ai fost înger în trup şi acum cu ei locuieşti; 

Bucură-te, Sfinte, care cu toţi Sfinţii te veseleşti; 

Bucură-te, cu apostolii şi cu mucenicii vorbitorule; 

Bucură-te, cu drepţii şi cu cuvioşii locuitorule; 

Bucură-te, de multe feluri de primejdii păzitor; 

Bucură-te, luceafăr ales al clerului bisericesc strălucitor; 

Bucură-te, că hrană duhovnicească în scrierile tale ne-ai lăsat; 

Bucură-te, că cei deznădăjduiţi şi scârbiţi de viaţă prin ele mângâiere au aflat; 
Bucură-te, că prin Sfintele tale moaşte minuni s-au arătat; 

Bucură-te, că închinându-ne lor, sufletul ni se umple de dor neîncetat; 

Bucură-te, Sfinte prea cuvioase părinte loan cel nou de la Hozeva! 


Condacul 13 (de trei ori) 

O, Sfinte prea cuvioase părinte loan cel nou, plăcutule al lui Hristos şi rugător 
fierbinte către Dumnezeu pentru neamul românesc şi toată ortodoxa creştinătate, 
primeşte acest smerit dar de la noi, cei de o credinţă şi de un neam cu tine şi roagă- 


L pe Milostivul Dumnezeu, să ne păzească de tot felul de ispite, de scârbe, de pri- 
mejdii şi de deznădejde, iar la sfârşitul vieţii noastre, cereştilor bucurii să ne în- 
vrednicească şi împreună cu tine să-l cântăm cântarea cea îngerească: Aliluia! 


Icosul 1 

Făcătorul Îngerilor şi al oamenilor, Dumnezeu Atotţiitorul, te-a ales dintru început 
să părăseşti toate cele deşarte ale lumii acesteia şi rănindu-ţi inima cu dumne- 
zeiasca dragoste, la limanul cel de mântuire al sihăstriei ai alergat, pentru care mi- 
nunându-ne strigăm ţie: 

Bucură-te, că din pruncie pe Dumnezeu ai iubit; 

Bucură-te, că pentru dragostea Lui, de cele deşarte ai fugit; 

Bucură-te, că din părinţii credincioşi Maxim şi Ecaterina ai răsărit; 

Bucură-te, că la Sfântul Botez, numele Sfântului prooroc Ilie, ai primit; 

Bucură-te, că de mic ai rămas orfan de părinţi; 

Bucură-te, că Maria, bunica ta te-a îngrijit, 

Bucură-te, că ea ţi-a fost o vreme ocrotitoare pământească; 

Bucură-te, că te-a învăţat din pruncie sfânta credinţă creştinească; 

Bucură-te, că grea ţi-a fost copilăria; 

Bucură-te, că te-a ajutat să câştigi veşnicia; 

Bucură-te, Sfinte prea cuvioase părinte loan cel nou de la Hozeva! 


Condacul 1 

Pe sihastrul cel mare al Bisericii lui Hristos, pe povăţuitorul cel duhovnicesc al 
monahilor şi pe odrasla cea din Moldova răsărită, veniţi toţi binecredincioşii creş- 
tini să-l lăudăm şi cu dragoste să-i cântăm: Bucură-te, Sfinte prea cuvioase pă- 
rinte loan cel nou de la Hozeva! 


Rugăciune 


O, prea fericite ieroschimonah loan de la Iordan, caută cu milă frăţească la cei din 
faţa ta şi la tot sufletul cel dosădit şi amărât de valurile vieţii celei trecătoare şi roa- 
gă-L pe Atotputernicul Dumnezeu şi pe prea curata Sa Maică, să trimită grabnică 
mângâiere celor din suferinţă, tărie şi ajutor celor în ispite, nădejde celor deznă- 
dăjduiţi, pace celor tulburaţi, reazim săracilor, statornicie în dreptate, credinţă, 
unitate duhovnicească la tot poporul şi răbdare celor ce se ostenesc în mânăstiri, în 
peşteri, prin pustiuri, în ostroave şi în tot locul şi-n latura pământului. 


Nu trece cu vederea primejdiile în care zace creştinătatea ortodoxă cea hărțuită de 
dezbinări, certuri, rătăciri şi erezii şi roagă fierbinte pe PreaSfântul Duh să întă- 
rească Sfânta Biserică dreptmăritoare, să-i dăruiască păstori de suflete iscusiți şi 
gata de jertfă, pentru mântuirea turmei celei încredințate lor, să-i lumineze pentru 
a-l învăţa pe credincioşi dreapta credinţă, să-i curăţească de tot felul de patimi şi să 
nu fie sminteală păstoriților lor. 


Fii mijlocitor, către Cel ce toată viaţa I-ai dăruit-o, către Hristos, Fiul Tatălui celui 
Veşnic şi de o fiinţă cu PreaSfântul Duh, să ne izbăvească de tot felul de patimi şi 
întinăciuni trupeşti şi sufleteşti, să ne lumineze mintea, cu lumina Sfintei Sale 
Evanghelii, să ne curăţească inima de toată ispitirea şi pofta cea rea, să ne ajute să 
punem început bun de mântuire şi a spori duhovniceşte în calea mântuirii, cu darul 
PreaSfântului Duh, iar (la) înfricoşatul Scaun de Judecată, mijloceşte Sfinte Ioane 


la Dreptul Judecător, ca cel ce ai câştigat îndrăzneală la Dânsul, să caute cu milă şi 
îndurare la ticăloasele noastre suflete şi nu după ale noastre nelegiuri să ne osân- 
dească, ci după marea, bogata şi dumnezeiasca Sa bunătate, să ne miluiască şi veş- 
nicelor bunătăţi să ne învrednicească spre slava Preamilostivului Dumnezeu, celui 
în PreaSfânta Treime închinat. Amin. 


Viaţa şi Acatistul Sfântului cuvios loan lacob de la Neamţ 


Sfântul loan Iacob de la Neamţ s-a născut la 23 iulie 1913, în satul Crăiniceni, co- 
muna Horodiștea, din fostul judeţ Dorohoi, într-o familie de ţărani credincioşi, 
Maxim și Ecaterina, fiind singurul copil la părinți. La Botez a primit numele de 
Ilie, și din pruncie s-a dovedit un copil ales și binecuvântat de Dumnezeu. 


După şase luni de la naştere, mama sa, fiind o fire bolnăvicioasă, şi-a dat sufletul în 
mâinile Domnului, lăsând copilul în grija bunicii sale, Maria. 


După doi ani moare şi tatăl său, în război, în toamna anului 1916, copilul rămânând 
în grija rudelor apropiate. 


Primii ani de şcoală îi face în satul natal, apoi urmează gimnaziul la Lipcani-Hotin, 
şi liceul la Cozmeni-Cernăuţi, fiind cel mai bun elev din școală. 


In vara anului 1932, rudele voiau să-l dea la Facultatea de Teologie din Cernăuţi, 
ca să-l facă preot. Dar el, simțindu-se chemat de Dumnezeu la o viață mai înaltă, 
le-a spus: Nu, eu vreau să mă fac călugăr! 


După un an, tânărul Ilie, pe când lucra la câmp, se ruga lui Dumnezeu să-i desco- 
pere calea pe care să o urmeze. Deodată a auzit un glas de sus, zicând: Mănăstirea! 
Din clipa aceea nu a mai avut odihnă în suflet. 


Cerând binecuvântarea duhovnicului său, fericitul loan și-a luat cărțile sfinte, cru- 
cea şi icoana Maicii Domnului din casa natală, fiind în zi de duminică, şi, călăuzit 
de Duhul Sfânt, a intrat în obştea Mănăstirii Neamţ. 


Starețul mănăstirii, episcopul Nicodim, l-a primit cu multă dragoste şi, după ce l-a 
trimis să se închine în fața icoanei făcătoare de minuni a Maicii Domnului din bise- 
rica voievodală, i-a rânduit ascultare la infirmerie şi la biblioteca mănăstirii. Era 
foarte tăcut, ascultător şi smerit. 


Între anii 1934-1935, face serviciul militar la Dorohoi ca infirmier, având multă 
milă de cei bolnavi şi fiind iubit de toți. 


In toamna anului 1935 se reîntoarce în obştea Mănăstirii Neamţ, şi continuă aceea- 
şi ascultare de bibliotecar și îngrijitor la bolniță. Toţi se foloseau de smerenia, de 
blândeţea şi de dragostea lui, şi cugetau că este un ales al lui Dumnezeu. 


La 8 aprilie 1936, în miercurea din Săptămâna Sfintelor Patimi, fericitul rasofor 
Ilie Iacob este tuns în îngerescul cin călugăresc de arhiereul Valerie Moglan, noul 
stareț al marii lavre, împreună cu alți doi frați rasofori, primind la călugărie numele 
de Ioan. 


Dorind viaţă pustnicească şi arzând cu inima pentru Hristos şi pentru Sfintele Lo- 
curi, unde S-a născut, a pătimit şi a înviat Domnul, fericitul monah loan Iacob 
pleacă în Ţara Sfântă împreună cu alți doi monahi din lavră, Claudie şi Damaschin. 


După ce se închină la toate Sfintele Locuri și sărută Crucea Golgotei şi Mormântul 
Domnului, cei trei călugări se retrag să ierneze în obştea Mănăstirii „Sfântul Sava” 
din pustiul Iordanului. Apoi, însoțitorii săi întorcându-se la Mănăstirea Neamţ, feri- 
citul monah loan Iacob se nevoiește, în continuare, în Mănăstirea „Sfântul Sava” 
de lângă Betleem, timp de zece ani, răbdând grele ispite, boli şi încercări de la 
oameni şi de la diavoli. 


Prima ascultare în obştea Mănăstirii „Sfântul Sava” a fost cea de paraclisier. 
Cuviosul loan avea mare evlavie pentru biserică şi sfintele slujbe. Făcea prescuri, 
menținea curăţenia şi suna clopotul de slujbă. De asemenea, păstra o atmosferă de 
iubire, de smerenie şi milă față de toți. 


Avea şi ascultarea de infirmier al mănăstirii și îngrijea cu dragoste atât pe călugări, 
cât şi pe numeroșii arabi şi beduini, bolnavi sau răniţi în război, care erau aduși la 
infirmeria mănăstirii. Pentru aceasta, îl iubeau şi-l căutau atât unii, cât şi alții. 


Duhovnicul lui, ieroschimonahul Sava, macedonean de neam, care cunoştea limba 
ro-mână, era un mare povăţuitor de suflete, și mărturisea pe toți călugării români 
nevoitori în Țara Sfântă. Astfel, ziua era în slujba obştii şi a bolnavilor, iar noaptea 
se nevoia singur în chilie cu multe rugăciuni de taină, cu metanii, lacrimi şi citiri 
din Sfânta Evanghelie şi din scrierile Sfinţilor părinți. 


Cunoscând bine limba greacă, traducea unele pagini alese patristice, din care se 
hrănea atât pe sine, cât şi pe cei ce veneau la el. Avea şi darul scrierii de învățături 
şi versuri duhovniceşti, pe care le trimitea fraților săi din Țara Sfântă sau le dădea 
pelerinilor români care veneau spre închinare la Mormântul Domnului. 


Intre anii 1939-1940, fericitul sihastru Ioan Iacob s-a nevoit împreună cu un ucenic 
român într-o peşteră din pustiul Qumran, aproape de Marea Moartă. Aici l-a cu- 
noscut pe monahul loanichie Pârâială, care 1-a rămas ucenic credincios până la 


obştescul sfârşit. Ca pustnic, se hrănea doar cu pesmeți și puţine fructe. Obișnuia 
să se roage noaptea, singur, răbdând multe ispite. 


Intre anii 1940-1941, din cauza războiului, cuviosul loan a stat cu mai mulți călu- 
gări din Țara Sfântă într-un lagăr pe Muntele Măslinilor. Fiind eliberat, se 
reîntoarce la Mănăstirea „Sfântul Sava” şi continuă aceleaşi ascultări şi nevoinţe. 


Cu aprobarea Patriarhiei Ierusalimului, în anul 1947, la 13 mai, este hirotonit dia- 
con, în biserica Sfântului Mormânt, cu binecuvântarea patriarhului României, la 
recomandarea arhimandritului Victorin Ursache, superiorul Căminului Românesc 
din Ierusalim. 


În acelaşi an, cuviosul Ioan Iacob este hirotonit preot în biserica Sfântului Mor- 
mânt de arhiereul Irinarh din Patriarhia Ierusalimului, fiind numit de Patriarhia 
Română egumen la Schitul românesc Sfântul loan Botezătorul de pe valea lorda- 
nului, aproape de locul unde S-a botezat Domnul nostru Iisus Hristos. 


Timp de 5 ani, cât a dus această ascultare, cuviosul loan Iacob a săvârşit zilnic 
toate sfintele slujbe, în limba română, a tradus numeroase pagini din Sfinţii părinți 
cu învățături pentru călugări şi pelerini; a compus un bogat volum de versuri du- 
hovnicești, a înnoit chiliile şi biserica schitului şi, mai ales, viaţa duhovnicească 
din schit, ostenindu-se mult pentru primirea pelerinilor români, pe care îi spovedea, 
îi împărtăşea şi le dădea sfaturi mântuitoare de suflet. 


Noaptea, însă, se nevoia singur, neștiut de nimeni, fie în chilie, fie ieşind să se roa- 
ge pe valea Iordanului, încercând să urmeze, după putere, cuvioasei Maria Egip- 
teanca. Singurul său ucenic statornic era monahul Ioanichie, precum şi câteva mai- 
ci românce bătrâne, Melania, Natalia, Galinia, Casiana şi Magdalena, care îi erau 
fiice duhovniceşti şi se aflau sub ascultarea sa. 


În luna noiembrie 1952, cuviosul Ioan Sihastrul se retrage din ascultarea de egu- 
men şi, împreună cu ucenicul său Ioanichie, intră în obştea mănăstirii „Sfântul 
Gheorghe Hozevitul” din pustiul Hozeva, pe valea pârâului Cherit (sau Horat). 


După un an se retrage cu ucenicul său într-o peșteră din apropiere, numită Chilia 
Sfintei Ana, unde, după tradiţie, ea se ruga lui Dumnezeu să-i dăruiască un prunc. 


Alături de el, într-o altă peşteră, vieţuia un monah cipriot, anume Pavel. Aici s-a 
nevoit Sfântul loan Sihastrul cu ucenicul său, timp de 7 ani, în rugăciuni neîn- 
cetate, în privegheri de toată noaptea, în postiri îndelungate, în lacrimi neştiute, în 


cugetări și în doriri duhovnicești, răbdând tot felul de ispite, suferințe, lipsuri, lupte 
cu diavolii, şi cu înstrăinare totală, aprinzându-se de multă râvnă pentru Hristos şi 
slăvind pe Dumnezeu Cel în Treime lăudat. 


La peşteră, unde cu greu se ajungea, pe o scară înaltă, nu primea pe nimeni, comu- 
nicând cu cei ce veneau mai ales prin rugăciune, prin unele scrieri sfinte şi prin 
ucenicul său. 


La sărbătorile mari şi în posturi, Sfântul loan săvârşea dumnezeiasca Liturghie în 
paraclisul peşterii Sfânta Ana împreună cu ucenicul său, şi se împărtăşeau amândoi 
cu Trupul şi Sângele lui Hristos, mulțumind lui Dumnezeu pentru toate. 


In timpul zilei şi în clipe de răgaz, scria versuri religioase şi traducea pagini patris- 
tice din limba greacă. Mânca o dată în zi, pesmeţi, măsline, smochine şi bea puţină 
apă, iar noaptea dormea câteva ore, pe o scândură, având o piatră drept pernă. 


În vara anului 1960, era bolnav şi suferea toate cu multă răbdare. Simţindu-şi sfâr- 
şitul aproape, miercuri 4 august, s-a împărtăşit cu Sfintele Taine, iar joi dimineața 
la orele 5 şi-a dat sufletul în mâinile lui Hristos, la vârsta de numai 47 de ani. 


După trei zile, a fost înmormântat în aceeași peşteră de egumenul mănăstirii 
„Sfântul Gheorghe”, arhimandritul Amfilohie, iar după 20 de ani, la 8 august 1980, 
trupul său a fost aflat întreg, nestricat, răspândind bună mireasmă, semn că l-a prea 
mărit Dumnezeu şi l-a numărat în ceata Sfinților, pentru nevoinţa şi sfințenia vieții 
sale. O mare bucurie duhovnicească i-a cuprins pe toţi. 


La 15 august 1980, acelaşi egumen i-a pregătit o raclă sculptată în lemn de chipa- 
ros, l-a aşezat în ea, cu mare cinste, şi l-a dus în procesiune, depunând Sfintele 
moaşte în biserica cu hramul Sfântul Ştefan din incintă, unde se află şi moaştele 
Sfântului Gheorghe Hozevitul. 


De atunci, vin zilnic pelerini să se închine la moaștele cuviosului, cerându-i aju- 
torul, pe care, toți cei ce se roagă cu credinţă îl primesc. Sfântul Sinod al Bisericii 
Ortodoxe Române, luând în considerare sfinţenia vieţii cuviosului loan Iacob, şi 
văzând cinstitele sale moaşte, l-a trecut în rândul sfinților, la data de 20 iunie 1992, 
sub numele de Sfântul loan lacob de la Neamţ, fixându-i-se zi de prăznuire 5 
august, data mutării lui la cele veşnice. 


întru tine, Părinte, cu osâr- 
die s-a mântuit cel după chip, 
căci lăsând lumea și patria ta, 
ai luat Crucea lui Hristos și în 
valea  lordanului te-ai așezat 
spre nevoinţă. Pentru aceasta 
și cu îngerii acum se bucură, 
Cuvioase Părinte loane, duhul 
tău. Roagă-te lui Hristos Dum- 
nezeu să mântuiască sufletele 
noastre. 


Troparul Sfântului Cuvios 
loan lacob de la Neam! 

